CELEX: 52008PC0428
Language: lt
Date: 2008-07-07
Title: Pasiūlymas Tarybos direktyva kuria iš dalies keičiama Direktyva 2006/112/EB dėl lengvatinių pridėtinės vertės mokesčio tarifų {SEK(2008) 2190} {SEK(2008) 2191}

Svarbus teisinis pranešimas

|

52008PC0428

Pasiūlymas Tarybos direktyva kuria iš dalies keičiama Direktyva 2006/112/EB dėl lengvatinių pridėtinės vertės mokesčio tarifų {SEK(2008) 2190} {SEK(2008) 2191}  /* KOM/2008/0428 galutinis - CNS 2008/0143 */  

	[pic] | EUROPOS BENDRIJŲ KOMISIJA |Briuselis, 7.7.2008KOM(2008) 428 galutinis2008/0143 (CNS)PasiūlymasTARYBOS DIREKTYVAkuria iš dalies keičiama Direktyva 2006/112/EB dėl lengvatinių pridėtinės vertės mokesčio tarifų(pateikta Komisijos) SEK(2008) 2190}{SEK(2008) 2191}AIŠKINAMASIS MEMORANDUMAS1. Pasiūlymo aplinkybės1.1. Pasiūlymo pagrindas ir tikslaiRemdamasi tyrimu dėl lengvatinių PVM tarifų taikymo Europos Sąjungos valstybėse narėse prekėms ir paslaugoms, pateiktu Copenhagen Economics (toliau – CE tyrimas) Komisija 2007 m. liepos 5 d. priėmė komunikatą dėl kitų nei standartiniai PVM tarifų (COM(2007) 380) (toliau – 2007 m. komunikatas), kuriame nagrinėjamos lengvatinių PVM tarifų srities perspektyvos, kaip pagrindą pradėti politinėms diskusijoms platesniu mastu kitose ES institucijose ir su visomis suinteresuotosiomis šalimis. Visos šiuo klausimu surinktos tinkamos nuomonės padės inicijuoti darnų ir gerai subalansuotą pasiūlymą dėl lengvatinių PVM tarifų vidutinės trukmės laikotarpiu.Kartu su šiomis vykstančiomis diskusijomis Komisija teikia riboto pobūdžio pasiūlymą, iš dalies keičiantį 2006 11 28 d. Direktyvos 2006/112/EB (toliau – PVM direktyva) nuostatas, susijusias su neatidėliotinomis problemomis, dėl kurių nereikalingi jokie papildomi tyrimai, išskyrus nurodytuosius tame komunikate ir išsamiai išdėstytos Komisijos tarnybų darbiniame dokumente (SEC(2007) 910). Šis pasiūlymas turėtų būti vertinamas kaip pirmas veiksmas dėl lengvatinių PVM tarifų.Komisijos tikslas yra užtikrinti lygias galimybes valstybėms narėms ir siekti daugiau skaidrumo, nuoseklumo ir sklandaus vidaus rinkos veikimo taikant lengvatinius PVM tarifus vietoje teikiamoms paslaugoms, įskaitant darbui imlias paslaugas ir restoranų paslaugas. Į pasiūlymą įtraukti ir kai kurie techniniai pritaikymai.1.2. Bendrosios aplinkybės2007 m. komunikatas grindžiamas supaprastinimo, tinkamo vidaus rinkos funkcionavimo, atitikties išlaidų mažinimo ir derėjimo poreikiu. Šiuo pagrindu tik prasidėjo diskusija ES lygiu dėl lengvatinių PVM tarifų taikymo srities esminės peržiūros, įskaitant debatus Taryboje dėl lengvatinių tarifų veiksmingumo ir naudingumo siekiant konkrečių politikos tikslų. Todėl dar reikia laiko, kad būtų atsižvelgta į visas aplinkybes bei kitų ES institucijų ir suinteresuotųjų šalių argumentus. Tik tokiu būdu bus galima rasti tinkamą ir ilgalaikį sprendimą.Komisija nagrinėja taip pat ir leidimo taikyti lengvatinius tarifus energiją tausojančioms medžiagoms ir kitiems aplinkai palankiems produktams ar paslaugoms (būtent su energijos taupymu ir energijos efektyviu naudojimu susijusioms paslaugoms, kaip antai inspektavimas, energetikos auditas ir energinio naudingumo sertifikavimas) tinkamumą atsižvelgdama į 2008 m. kovo mėn. pateiktą Europos Sąjungos Vadovų Tarybos prašymą. Komisija pateiks analizės rezultatus rudenį pridėdama atitinkamus pasiūlymus ir rekomendacijas kartu su pasiūlymais svarstyti lengvatinių tarifų panaikinimo aplinkai žalingiems produktams, pavyzdžiui, pesticidams, pagrįstumą.Vėliau bus atliktas nuodugnesnis visos PVM tarifų sistemos persvarstymas.Šiuo metu, Komisijos manymu, svarbu spręsti neatidėliotinas problemas. Yra teisinių ir politinių problemų dėl skirtingų direktyvos aiškinimų arba nevienodų sąlygų valstybių narių dėl galimybės valstybėms narėms taikyti lengvatinius tarifus tose srityse, kur šis taikymas neturi poveikio tinkamam vidaus rinkos veikimui. Visų pirma remdamasi CE tyrimo analize Komisija mano, kad yra galimybių suteikti daugiau autonomijos ir tikrumo valstybėms narėms nustatant lengvatinius tarifus tam tikroms vietinėms paslaugoms atsižvelgiant į pastangas gerinti MVĮ verslo aplinką, kas yra vienas iš Lisabonos ekonomikos augimo ir užimtumo strategijos prioritetų, visų pirma Smulkiojo verslo aktą.Todėl šis pasiūlymas iš esmės apima pagrindines laikinas nuostatas dėl vietinių paslaugų, apie kurias CE tyrime pateikta pakankamai medžiagos poveikio vertinimui atlikti ir kurios nustos galioti 2010 m. pabaigoje. Taigi siūlomos nuolatinės atnaujintos nuostatos dėl PVM direktyvos IV priede nurodytų darbui imlių paslaugų (galiojančios nuostatos nustos galioti 2010 m. gruodžio 31 d.). Taip pat siūloma galiojantį PVM direktyvos III priedą (prekių ir paslaugų, kurioms gali būti taikomas lengvatinis tarifas, sąrašas) papildyti nuostatomis dėl tam tikrų kitų vietoje teikiamų paslaugų ir restoranų paslaugų. Į šį pasiūlymą įtraukti techniniai pritaikymai, susiję su teisiniais patobulinimais, patikslinimais, atnaujinimu atsižvelgiant į technikos pažangą arba pašalinti galiojančius neatitikimus.1.3. Komisijos įvertinimasCE tyrime padaryta išvada, kad siekimas suvienodinti PVM tarifus turi didelius pranašumus grynai ekonominiu požiūriu. Tačiau apgalvoti tiksliniai lengvatiniai tarifai yra naudingi, visų pirma ekonominio augimo prasme – dėl jų vartotojai gali būti skatinami atsisakyti požiūrio „pasidaryk pats“ ir nuo „pogrindžio“ ekonomikos pereiti prie teisėtos ekonominės veiklos. Be to, taikant lengvatinius tarifus vietoje teikiamoms paslaugoms nėra poveikio vidaus rinkos veikimui. Yra argumentų už lengvatinių PVM tarifų taikymą sektoriuose, kur įdarbinama daug mažai kvalifikuotų darbininkų, siekiant jiems sukurti nuolatines darbo vietas.Remdamasi šiais motyvais, Komisija daro išvadą, kad pakanka argumentų įtraukti vietines paslaugas į prekių ir paslaugų, kuriems galima taikyti lengvatinį PVM tarifą, sąrašą. Taigi ji siūlo į III priedą įtraukti visas IV priede nurodytų kategorijų paslaugas, kurios pagal 107 straipsnį yra vietinės ir neturi sukelti konkurencijos iškraipymo, ir išplėsti lengvatinių PVM tarifų taikymo sritį įtraukiant kai kurias kitas paslaugas, kurios dėl savo pagrindinių savybių yra vietinio pobūdžio paslaugos. Teikimo vietos taisyklėmis užtikrinamas paslaugų apmokestinimas jų gavimo vietoje, jos negali būti teikiamos nuotoliniu būdu ir pirmiausia skirtos galutinių vartotojų vietinei rinkai, o paslaugų teikėjas ir klientas yra geografiniu požiūriu apribotoje teritorijoje. . Pasiūlyti Direktyvos pakeitimai padės valstybėms narėms taikyti lengvatinius tarifus renovacijos ir remonto darbams siekiant taupesnio ir efektyvesnio energijos naudojimo.1.4. Pasiūlymo srityje taikomos nuostatosĮ pasiūlymą įtraukti PVM direktyvos VIII skyriaus (Tarifai) pakeitimai.1.5. Derėjimas su kitomis Europos Sąjungos politikos sritimis ir tikslaisDabartinis pasiūlymas visiškai atitinka nustatytą ES PVM politiką, taip pat kitų sričių ES politiką ir tikslus. Visų pirma, juo siekiama užtikrinti tinkamą vidaus rinkos veikimą. Šis pasiūlymas yra ir Smulkiojo verslo akto, kuris bus priimtas 2008 m. birželio 25 d., dalis. Nors šis teisės aktas nėra skirtas tik MVĮ, jis turės teigiamą poveikį šioms įmonėms, kadangi nagrinėjami sektoriai turi daug MVĮ, o pasiūlymas su teiks teisinio tikrumo dėl tolimesnio lengvatinių PVM tarifų taikymo šiuose sektoriuose.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS2.1. Konsultacijos su suinteresuotosiomis šalimisBuvo pradėta vieša konsultacija su visomis suinteresuotosiomis šalimis. Daugiausia konsultuotasi su viešojo sektoriaus ir verslo subjektais, bet kai kurios nacionalinės valdžios institucijos taip pat pateikė atsakymus.Apskritai konsultacijos metu nebuvo pateikta argumentų, kurie dar nebūtų buvę žinomi arba kurie būtų tinkami poveikio vertinimo prasme. Be to, beveik nebuvo tinkamų duomenų, leidžiančių įvertinti teigiamą ar neigiamą lengvatinių PVM tarifų taikymą įvairiuose sektoriuose, kuriuose norima lengvatinio tarifo. Daugumoje atsakymų palaikoma Komisijos analizė ir jos konsultacijų dokumentas bei III priedo papildymas nuostatomis dėl vietoje teikiamų paslaugų, įskaitant darbui imlias paslaugas, dabar reglamentuojamas IV priede, restoranus, būsto sektorių ir kai kuriuos galimus techninius pritaikymus. Respondentai iš esmės taip pat remia 2 etapų metodą, numatytą Komisijos, pagal kurį greitai sprendžiamos neatidėliotinos problemos ir toliau tęsiama 2007 m. pradėta plataus masto diskusija dėl būsimo platesnio masto darnaus sprendimo dėl lengvatinių PVM tarifų taikymo sričių. Išsami viešosios konsultacijos rezultatų ataskaita bus paskelbta artimiausiu metu.2008 03 11 – 2008 05 12 buvo organizuota konsultacija internetu. Komisija gavo daugiau kaip 550 atsakymų. Rezultatai bus pateikti adresu http://ec.europa.eu/taxation_customs/common/consultations/tax/article_4850_en.htm2.2. Tiriamųjų duomenų rinkimas ir naudojimasPapildomo nepriklausomo tyrimo neprireikė. Copenhagen Eeconomics atliktas lengvatinių tarifų tyrimas yra pakankamas pagrindas.2.3. Poveikio vertinimasPasiūlymas yra 2008 m. Komisijos teisėkūros ir darbų programos prioritetas. Dėl būtinumo pateikti pasiūlymą, susijusį su neatidėliotinomis problemomis, reikėjo atlikti atitinkamą tik su šiais klausimais susijusį poveikio vertinimą. Su galiojančiomis taisyklėmis susijusios nustatytos problemos yra politiniai ir teisiniai apribojimai, o poveikio vertinime pateiktos alternatyvios politikos galimybės atspindi šią padėtį.Ekonominiu, socialiniu ir aplinkos požiūriu buvo vertintos šios politikos galimybės:-  (1) Nekeisti politikos.-  (2) Galiojančias nuostatas, įskaitant valstybių narių teisę taikyti lengvatinius tarifus tam tikroms darbui imlioms paslaugoms (išvardytoms IV priede), padaryti nuolatinėmis ir leisti taikyti visoms šioms paslaugoms.-  (3) Šių darbui imlių paslaugų, kurioms galima taikyti lengvatinius tarifus, sąrašą išplėsti įtraukiant daug kitų panašių vietoje teikiamų paslaugų, teikiamų tik privatiems namų ūkiams.-  (4) Šių darbui imlių paslaugų sąrašą išplėsti įtraukiant daugelį panašių (smulkiųjų) paslaugų kai kuriems kitiems nekomerciniams klientams, pavyzdžiui, maldos vietų, kultūros paveldo ir istorinių paminklų remonto, priežiūros ir valymo paslaugos-  (5) Valstybėms narėms suteikti galimybę taikyti lengvatinius tarifus restoranų paslaugoms.-  (6) Valstybėms narėms leisti taikyti lengvatinius tarifus ir privačių gyvenamųjų namų statybai ir perstatymui (esminiam) bei jų tiekimui-  (7) Valstybėms narėms leisti taikyti lengvatinius tarifus ir kai kurių nekomercinių pastatų (pvz., maldos, kultūros paveldo ir istorinių paminklų vietų) statybai, esminei renovacijai ar perstatymui ir jų tiekimui.Poveikio vertinimo ataskaita (SEC(2008) 2190) ir jos santrauka (SEC(2008) 2191) yra pateikta Mokesčių ir muitų sąjungos GD interneto svetainėje. Apskritai, neatsižvelgiant į poveikį valstybių narių biudžetui, kas jų požiūriu turi būti vertinama pirmiausia, prioritetas teikiamas 2, 3, 5 ir 6 galimybių įtraukimui į pasiūlymą.Komisija atliko poveikio vertinimą, nurodytą darbo programoje, kurio ataskaitą bus galima rasti pagal http://ec.europa.eu/taxation_customs/taxation/vat/key_documents/legislation_proposed/index_en.htm nuorodą.3. Teisiniai pasiūlymo aspektai3.1. Siūlomų veiksmų santraukaGaliojančio PVM direktyvos III priedo pakeitimu šiame pasiūlyme numatoma galimybė visoms valstybėms narėms taikyti lengvatinius PVM tarifus tam tikroms vietoje teikiamoms paslaugoms, įskaitant darbui imlias paslaugas ir restoranų paslaugas. Į pasiūlymą įtraukti ir kai kurie techniniai pritaikymai.3.2. Teisinis pagrindasSutarties 93 straipsnis.3.3. Subsidiarumo principasSubsidiarumo principas taikomas, nes pasiūlymas nepatenka į išimtinę Bendrijos kompetenciją. Valstybės narės vienos negali deramai pasiekti pasiūlyme numatytų tikslų dėl šių priežasčių.PVM direktyvoje Bendrija jau nustatė suderintas nuostatas dėl lengvatinių PVM tarifų taikymo. Šios nuostatos gali būti keičiamos ar pratęsiamos tik Bendrijos teisės aktu ir valstybių narių teisės aktai negali skirtis nuo suderintų taisyklių.Dėl pirmiau išdėstytų priežasčių tik Bendrijos veiksmu galima pasiekti pasiūlymo tikslus ir užtikrinti lygias galimybes Europos Sąjungos piliečiams. Todėl pasiūlymas atitinka subsidiarumo principą.3.4. Proporcingumo principasPasiūlymas atitinka proporcingumo principą dėl toliau pateiktų priežasčių.Pateiktame pasiūlyme išplečiama lengvatinių tarifų taikymo sritis įtraukiant kai kurias naujas kategorijas. Išlieka dabartinė galimybė valstybėms narėms taikyti lengvatinius PVM tarifus. Tačiau ji nėra privaloma.Atsižvelgiant į ribotą taikymo sritį priemonė yra proporcinga siekiamam tikslui. Direktyva nėra susijusi su Bendrijos išlaidomis. Nors lengvatiniai PVM tarifai gali lemti valstybių pajamų sumažėjimą, tačiau jie netaps finansine našta ekonominės veiklos vykdytojams, o vartotojai turėtų gauti daugiausiai naudos dėl lengvatinių tarifų taikymo pratęsimo, kadangi tai atsispindėtų galutinėse kainose.3.5. Pasirinkta priemonėSiūloma priemonė: direktyva.Kitos priemonės būtų netinkamos dėl tokios priežasties –pasiūlymu keičiamos nuostatos dėl lengvatinių PVM tarifų, jau reglamentuojamų direktyva.4. poveikis biudžetuiPasiūlymas neturi poveikio Bendrijos biudžetui.5. Papildoma informacija5.1. Atitikmenų lentelėValstybės narės taip pat privalo Komisijai pateikti į nacionalinę teisę direktyvą perkeliančias nacionalines nuostatas ir tų nuostatų bei šios direktyvos nuostatų atitikmenų lentelę.5.2. Persvarstymas, peržiūra, laikino galiojimo išlygaĮ pasiūlymą neįtraukta laikino galiojimo išlyga.5.3. Išsamus pasiūlymo paaiškinimasAtsižvelgdama į teigiamas CE tyrimo išvadas dėl lengvatinių tarifų taikymo vietoje teikiamoms paslaugoms naudingumo, kai tokios priemonės yra tikslinės ir laikomasi konkrečių rinkos sąlygų, Komisija siūlo visam laikui įtraukti į III priedą vietoje teikiamas paslaugas, įskaitant darbui imlias paslaugas, restoranų paslaugas ir paslaugas, susijusias su būsto sektoriumi ir kai kuriais kitais nekilnojamojo turto objektais. Padaryti ir kai kurie kiti teisiniai patobulinimai.Dėl 1 straipsnio-  (1) 101 straipsnis. Kadangi Komisija jau pateikė prašytą vertinimo ataskaitą, ši nuostata yra pasenusi ir todėl išbraukiama.-  (2) 102 straipsnio 1 dalis. Šios nuostatos tekstas patobulintas siekiant atsižvelgti į technologinę pažangą ir pritaikyti kituose ES teisės aktuose vartojamus terminus.-  (3) VIII antraštinės dalies 3 skyrius (106–108 straipsniai) (darbui imlios paslaugos). Šiame skyriuje išdėstytos nuostatos susijusios su laikina eksperimentine priemone (iki 2010 m. pabaigos) dėl lengvatinių tarifų taikymo darbui imlioms paslaugoms. Šios nuostatos paseno, kadangi jos yra kaip nuolatinės įtraukiamos į III priedą (naujos 10a ir 21–23 kategorijos). Todėl šis skyrius yra išbrauktas.-  114 straipsnio 1 dalies 4–11 punktai, antra pastraipa, 115, 116 straipsniai, 117 straipsnio 1 dalis, 123 straipsnis, 125 straipsnio 2 dalis, 128 straipsnio 2 ir 4 dalys ir 129 straipsnio 1 ir 2 dalys. Atsižvelgiant į restoranų paslaugų bei būsto įtraukimą į III priedą (10 ir 10a kategorijos dėl būsto ir 12a kategorija dėl restoranų paslaugų), šios nuostatos nebeturi būti numatytos kaip nukrypti leidžiančios nuostatos.-  (12) III priedas. Šis priedas buvo peržiūrėtas siekiant įtraukti vietoje teikiamas paslaugas, įskaitant darbui imlias paslaugas, reglamentuojamas IV priede, ir restoranų paslaugas, dėl kurių 2007 m. komunikate padaryta išvada, kad tai nepakenks sklandžiam vidaus rinkos veikimui. Padaryti kai kurie pritaikymai, daugiausia racionalizavimo ir supaprastinimo tikslais, atlikus būtinus pataisymus ir patikslinimus bei kai kuriuos techninius projekto patobulinimus. Šie pakeitimai yra tokie:-  techniniai projekto pritaikymai.-  3 kategorija (farmacijos produktai). Ta kategorija patikslinta ir kiek išplėsta siekiant apimti moterų higienines priemones ir vaikų sauskelnes vartojant bendrinius pavadinimus.-  4 kategorija (įranga neįgaliesiems). Pritaikyta atsižvelgiant į techninę pažangą. Galiojanti 4 kategorija apima tik medicinos įrangą, pagalbos priemones ir kitus įtaisus, paprastai skirtus negaliai palengvinti arba gydyti. Neįgalumo sąvoka yra pakankamai plati, apimanti rimtas ar lėtines ligas. Tačiau įranga ar aparatai, specialiai suprojektuoti ar pritaikyti neįgaliesiems (pvz., Brailio klaviatūros, specialiai pritaikyti automobiliai, kt.), nėra tinkami lengvatinių tarifų taikymo požiūriu, nors jie skirti tiems patiems poreikiams tenkinti. Todėl Komisija siūlo juos įtraukti į 4 kategoriją.-  6 kategorija (knygos, kt.). Galiojantis tekstas apima tik popierines knygas. Siekiant neutralumo reikalingas nuostatos išplėtimas siekiant apimti ir knygas, kurios yra išleistos kaip CD, CD-ROM ar kitos panašios priemonės, kuriose iš esmės atkuriama tokio pat turinio informacija, kaip ir spausdintose knygose. Taigi, įtraukiami tik įrašai, kuriais iš esmės atkuriamas rašytinis knygos tekstas. Įrašai, kuriuose yra papildomos medžiagos, kaip antai žaidimai, paieškos funkcijos, nuorodos į kitą medžiagą ar panašiai, išskyrus garsiai skaitomą tekstą, ir toliau bus apmokestinami įprastu PVM tarifu.-  8 kategorija (naudojimasis radijo ir televizijos transliavimo paslaugomis). apmokestinamas šių paslaugų teikimas, bet ne jų gavimas, todėl šie žodžiai buvo išbraukti.-  9 kategorija (rašytojų paslaugų teikimas, kt.). Kadangi honorarai už autorines teises nėra laikomi paslaugomis PVM požiūriu, išskyrus atlyginimus už tam tikras paslaugas, tekstas buvo perrašytas.-  16 kategorija (laidojimo biurų teikiamos paslaugos, kt.). Siekiant atskirti lengvatinio tarifo objektą nuo paslaugų teikėjo kategorijos siūloma jį susieti su teikiamų paslaugų rūšimi ir teikti nuorodą į teikiamas laidojimo paslaugas.-  18 kategorija (gatvių valymas, atliekų tvarkymas, kt.) Šios kategorijos taikymo sritis yra pernelyg siaurai apibrėžta, todėl panašaus pobūdžio paslaugos traktuojamos skirtingai ir joms taikomi skirtingi tarifai. Pavyzdžiui, nors gatvių valymui ir namų ūkių nuotekų surinkimui galima taikyti lengvatinį tarifą, tai nėra taikoma nuotekų tvarkymo paslaugoms. Taip pat lengvatinis tarifas gali būti taikomas atliekų tvarkymui, bet ne jų perdirbimui. Siūloma pašalinti šiuos neatitikimus. Nuoroda į įstaigas 13 straipsnyje buvo išbraukta, kadangi ji perteklinė (atkartoja tai, kas jau yra reglamentuota).-  Galiojančios kategorijos išplėtimas-  Siekiant plačiau reglamentuoti būsto sektorių 10 kategorija yra pakeičiama ir įvedama nauja 10a kategorija . Šis pakeitimas yra valstybių narių galimybės taikyti lengvatinius PVM tarifus būsto sektoriuje racionalizavimas ir išplėtimas atsisakant apribojimo, susijusio su būstu, „jeigu jis yra socialinės politikos dalis“, ir papildant sąrašą būsto remonto, priežiūros ir valymo paslaugomis (galiojančios IV priedo 2 ir 3 kategorijos). Ši galimybė taikyti lengvatinį PVM tarifą išplečiama įtraukiant paslaugas, teikiamas atitinkamos valstybės narės pripažintose maldos vietose ir susijusias su kultūros paveldu bei istoriniais paminklais, atsižvelgiant į jų prigimtinę reikšmę kultūros požiūriu. Šie pokyčiai neturėtų sukelti vidaus rinkos iškraipymų – su nekilnojamuoju turtu susijusi paslaugų apmokestinimo vieta visada yra ta vieta, kurioje yra ši nuosavybė. Todėl visiems su nuosavybe susijusių paslaugų teikėjams taikomos tos pačios sąlygos ir tie patys tarifai nepaisant to, kurioje valstybėje narėje jie yra įsisteigę.-  Naujos kategorijos-  12a kategorija (restoranų ir viešojo maitinimo paslaugos). Šis papildymas yra padarytas siekiant vienodai traktuoti visas valstybes nares ir kad teikiamos restoranų ir viešojo maitinimo paslaugos atitiktų tuos pačius kriterijus, kaip ir kitos vietoje teikiamos paslaugos. Tačiau, siekiant suderinti su 1 kategorija (dėl maisto produktų), išbrauktas alkoholinių gėrimų tiekimas. Nukrypstant nuo principo „vienas tarifas vienam sandoriui“, kuris turėtų būti taikomas restoranų paslaugoms, šių gėrimų išbraukimas būtų tikslingas siekiant išvengti standartinio PVM tarifo taikymo parduotuvėje perkamiems alkoholiniams gėrimams ir lengvatinio PVM tarifo taikymo, kai jie įsigyjami restorane kaip dalis restorano paslaugų. Atitinkamų paslaugų pobūdis ir apmokestinimo vietai taikomos taisyklės reiškia, kad vietos pakeitimo pavojus yra minimalus. Be to, apgyvendinimo viešbučiuose ir panašiose vietose paslaugos jau yra įtrauktas į III priedą. Todėl restoranų ir viešojo maitinimo paslaugų įtraukimas gali būti laikomas pagrįstu racionalizavimu ir suteikiančiu lygias galimybes visoms valstybėms narėms.-  19 – 23 kategorijos (vietoje teikiamos paslaugos). Siekiant suderinamumo ir vienodo traktavimo reikia įtraukti kitas panašaus pobūdžio paslaugas nei darbui imlios paslaugos. Tačiau siekiant teisinio tikrumo tikslinga sudaryti atitinkamų paslaugų sąrašą.-  13) IV priedas (darbui imlios paslaugos). Išbraukus VIII antraštinės dalies 3 skyrių (106–108 straipsnius), reikia išbraukti ir šį priedą. Šių nuostatų esmė dabar yra surašyta III priede.Dėl 2–4 straipsnių:-  2, 3 ir 4 straipsniai. Tai yra baigiamosios nuostatos.2008/0143 (CNS)PasiūlymasTARYBOS DIREKTYVA [......]kuria iš dalies keičiama Direktyva 2006/112/EB dėl lengvatinių pridėtinės vertės mokesčio tarifųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],atsižvelgdama į Europos ekonomikos ir socialinių reikalų komiteto nuomonę[3],kadangi:(1) 2006 m. lapkričio 28 d. Tarybos direktyvoje 2006/112/EB dėl bendros pridėtinės vertės mokesčio sistemos[4] leidžiama valstybėms narėms taikyti vieną ar du lengvatinius tarifus, kurie negali būti mažesni negu 5 % ir gali būti taikomi tik ribotam prekių ir paslaugų sąrašui.(2) Komunikate dėl kitų nei standartiniai PVM tarifų[5], pateiktame Tarybai ir Europos Parlamentui 2007 m., Komisija teigė, kad nauja lengvatinių pridėtinės vertės mokesčio (PVM) tarifų reglamentavimo sistema turėtų būti racionalizuota ir supaprastinta, palyginti su dabartine sistema, nepažeidžiant galimybės suteikti daugiau lankstumo valstybėms narėms priimti lengvatinius tarifus, visų pirma vietoje teikiamoms paslaugoms. Reaguojant į šį komunikatą Taryboje, Europos Parlamente ir su kitomis suinteresuotosiomis šalimis vyko plataus masto diskusijos.(3) Nors šie debatai dar nėra pasibaigę, jau dabar reikia spręsti kai kuriuos skubius ir svarbius klausimus, kad būtų užtikrintos lygios galimybės valstybėms narėms ir siekiant skaidrumo, nuoseklumo ir sklandaus vidaus rinkos veikimo. Tačiau, kad būtų išvengta vykstančių diskusijų priešlaikinių išvadų, (numatomos) priemonės taikymo sritis turėtų būti riboto pobūdžio.(4) Minėtame komunikate buvo padaryta išvada, kad skirtingi vietoje teikiamoms paslaugoms taikomo PVM tarifai realiai nekenkia sklandžiam vidaus rinkos veikimui. Todėl tikslinga leisti visoms valstybėms narėms taikyti lengvatinius PVM tarifus paslaugoms, pavyzdžiui, darbui imlioms paslaugoms, kurioms lengvatinių tarifų taikymą reglamentuoja laikinosios nuostatos, galiosiančios iki 2010 m. pabaigos, su būsto sektoriumi susijusioms paslaugoms ir asmens priežiūros bei restoranų paslaugoms. Šie pakeitimai padės valstybėms narėms taikyti lengvatinius tarifus renovacijos ir remonto darbams siekiant taupesnio ir efektyvesnio energijos naudojimo.(5) Paprastai vienam sandoriui taikomas vienas tarifas. Kadangi alkoholiniai gėrimai jau išbraukti iš maisto produktų kategorijos, leidimas taikyti lengvatinius PVM tarifus alkoholiniams gėrimams, kurie tiekiami kaip restoranų ir viešojo maitinimo paslaugų dalis, būtų nenuoseklus ir sudarytų galimybes įstatymui apeiti. Todėl tikslinga išbraukti tokius gėrimus iš tos paslaugų kategorijos.(6) Reikia įtraukti techninius pritaikymus, kad teisės aktą būtų galima patikslinti, pritaikyti techninei pažangai ar pašalinti galiojančius neatitikimus. Visų pirma, tokie pritaikymai suteiktų vienodą galimybę taikyti lengvatinius tarifus visiems absorbuojantiems higienos gaminiams (įskaitant kūdikių sauskelnes) ir garsinėms knygoms, CD, CD-ROM ar bet kurioms kitoms priemonėms, kuriose iš esmės atkuriama tokio pat turinio informacija, kaip spausdintose knygose.(7) Į teikiamų prekių ir paslaugų, kurioms gali būti taikomas lengvatinis PVM tarifas, sąrašą įtrauktos tam tikros pasenusios nuostatos, susijusios su nukrypti leidžiančiomis nuostatomis. Todėl šias nuostatas reikėtų panaikinti.(8) Todėl Direktyva 2006/112/EB turėtų būti atitinkamai iš dalies pakeista,PRIĖMĖ ŠIĄ DIREKTYVĄ:1 straipsnisDirektyva 2006/112/EB iš dalies keičiama taip:(1) 101 straipsnis išbraukiamas;(2) 102 straipsnio pirma pastraipa pakeičiama taip:„Valstybės narės gali taikyti lengvatinį tarifą gamtinių dujų, elektros energijos ar šilumos tiekimui, atliekamam per šilumos ar aušinimo tinklus, jeigu nėra konkurencijos iškraipymo pavojaus.“;(3) VIII antraštinės dalies 3 skyrius išbraukiamas;(4) 114 straipsnio 1 dalies antra pastraipa pakeičiama taip:„Pirmoje pastraipoje nurodytos valstybės narės taip pat gali taikyti tokį tarifą vaikų drabužiams ir avalynei.“;(5) 115 straipsnis pakeičiamas taip:„115 straipsnisValstybės narės, kurios 1991 m. sausio 1 d. taikė lengvatinį tarifą vaikų drabužiams ar vaikų avalynei, gali toliau tokį tarifą taikyti šių prekių tiekimui ar paslaugų teikimui.“;(6) 116 straipsnis išbraukiamas;(7) 117 straipsnio 1 dalis išbraukiama;(8) 123 straipsnis išbraukiamas;(9) 125 straipsnio 2 dalis išbraukiama;(10) 128 straipsnio 2, 3 ir 4 dalys išbraukiamos;(11) 129 straipsnis išbraukiamas;(12) III priedas keičiamas pagal šios direktyvos priedą;(13) IV priedas išbraukiamas.2 straipsnisValstybės narės nedelsdamos pateikia Komisijai įstatymų ir kitų teisės aktų, kuriuos jos priima šios direktyvos taikymo srityje, tekstus ir tų nuostatų bei šios direktyvos atitikmenų lentelę.Priimdamos šias nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato nuorodos darymo tvarką.3 straipsnisŠi direktyva įsigalioja 2011 m. sausio 1 d.4 straipsnisŠi direktyva skirta valstybėms narėms.Priimta BriuselyjeTarybos varduPirmininkas PRIEDASDirektyvos 2006/112/EB III priedas iš dalies keičiamas taip:(1) 3 ir 4 punktai pakeičiami taip:"(3) farmacijos gaminiai, paprastai naudojami sveikatos priežiūrai, ligų profilaktikai ir medicininiam bei veterinariniam gydymui, įskaitant kontraceptines priemones ir absorbuojančius higienos gaminius;(4) medicinos įranga, pagalbos priemonės ir kiti įtaisai, paprastai naudojami negaliai palengvinti arba gydyti, skirti tik neįgaliojo asmeniniams poreikiams, ir aparatai bei elektrinė, elektroninė ar kitokia įranga, transporto priemonės, specialiai sukonstruotos ar pritaikytos neįgaliesiems, taip pat tokių prekių išperkamoji nuoma ar nuoma bei remontas;“(2) Įterpiamas toks 4a punktas:„4a) vaikams skirtos automobilių sėdynės;“(3) 6 straipsnis pakeičiamas taip:“(6) knygų (įskaitant brošiūras, skrajutes ir panašius spaudinius, vaikams skirtas iliustruotas, piešimo ar spalvinimo knygeles, spausdintas ar rankraštines natas, žemėlapius ir hidrografines ar panašias schemas, taip pat garsines knygas, CD, CD–ROM ar panašias priemones, kuriose iš esmės atkuriama tokio pat turinio informacija, kaip ir spausdintose knygose), laikraščių ir periodinių leidinių, išskyrus reklaminius ar beveik vien tik reklamai skirtus leidinius, tiekimas, įskaitant jų išdavimą bibliotekose;“(4) 8 , 9 ir 10 punktai pakeičiami taip:“(8) radijo ir televizijos transliavimo paslaugos;(9) rašytojų, kompozitorių ir atlikėjų teikiamos paslaugos, įskaitant tas, už kurias jiems sumokėtas honoraras už autorines teises;(10) būsto tiekimas ir statyba;“(5) Įterpiamas toks 10a punktas:„10a) būsto bei atitinkamos valstybės narės pripažintų maldos vietų, kultūros paveldo ir istorinių paminklų renovacijos, remonto, perstatymo, išlaikymo ir valymo paslaugų teikimas;”(6) Įterpiamas toks 12a punktas:„12a) restoranų ir viešojo maitinimo paslaugų teikimas, išskyrus alkoholinių gėrimų tiekimą;“(7) 16 , 17 ir 18 punktai pakeičiami taip:“(16) laidojimo ar kremavimo paslaugų teikimas ir su tuo susijusių prekių tiekimas;(17) medicininės ir dantų priežiūros bei gydymo šiluma paslaugų teikimas, jeigu šios paslaugos nėra neapmokestinamos pagal 132 straipsnio 1 dalies b–e punktus;(18) paslaugų, susijusių su gatvių valymu, nuotekų valymu ir perdirbimu, nuotekų, atliekų surinkimu ir atliekų apdorojimu, teikimas ar atliekų perdirbimas bei paslaugos, susijusios su atliekų pakartotiniu naudojimu;“(8) Pridedami tokie 19–23 punktai:„(19) sodininkystės ar landšafto tvarkymo paslaugų teikimas ir sodų priežiūra;(20) materialaus kilnojamojo turto, įskaitant visų tipų dviračius ir triračius, išskyrus visas kitas transporto priemones, nedidelis remontas;(21) materialaus kilnojamojo turto valymo ir priežiūros paslaugos;(22) priežiūros paslaugos namuose, pvz., pagalba namuose ir vaikų, pagyvenusių, ligotų ar neįgalių žmonių priežiūra;(23) asmens priežiūros tipo paslaugos, teikiamos kirpyklose ir asmens priežiūros įstaigose.”[1] OL C , , p. .[2] OL C , , p. .[3] OL C , , p. .[4] OL L 347, 2006 12 11, p. 1. Direktyva su paskutiniais pakeitimais, padarytais Direktyva 2008/8/EB (OL L 44, 2008 2 20, p. 11).[5] 2007 m. liepos 5 d. COM (2007) 380 galutinis.